**«Զրոյական կիլոմետր»** (ռուս.՝ «Нулевой километр»), ռուսական ֆիլմ, որը նկարահանել է Պավել Սանաևը։ Կինոթատրոնների էկրաններին հայտնվել է 2007 թվականի հոկտեմբերի 25-ին։

Սյուժե
------

Կոնստանտինը և Օլեգը տեղափոխվել են Մոսկվա գավառից։ Կոստյան հույս ունի դառնալ տեսահոլովակների պրոֆեսիոնալ ռեժիսոր, Օլեգը՝ ձեռք բերել «կարգավիճակ» և բնակություն հաստատել մայրաքաղաքում։ Նրանք դառնում են ընկերներ, սակայն, ամեն ինչում աջակցելով միմյանց, ամեն մեկը գնում է իր ճանապարհով։

Պատահականության բերմամբ նրանք բախվում են գործարար Շեպիլովի հետ։ Նա անմիջապես ուշադրություն է դարձնում Օլեգի տաղանդի վրա, որի շնորհիվ նա կարողանում է համոզել մարդկանց անել այն, ինչ նրանք չեն սիրում։ Շեպիլովն առաջարկում է նրան աշխատանք ռիելթորական ընկերությունում։ Գործը բարդանում է նրանով, որ Կոստյան սիրահարվում է բալերինա Ալինային՝ Շեպիլովի նախկին հարսնացուին, որին նա հույս ունի վերադարձնել։

Շեպիլովը չեղյալ է հայտարարում Ալինայի ելույթը, որը պետք է որոշիչ դառնար նրա կարիերայում։ Բայց Կոստյան նկարահանում է տեսահոլովակ Ալինայի համար, որը նա ուղարկում է Լոնդոն, և շուտով նրան առաջարկում են պայմանագիր կնքել։

Սակայն այժմ Ալինան կանգնած է ընտրության առաջ․ նա պետք է ընտրի սերը կամ կարիերան, որովհետև պայմանագրի պայմաններից մեկը Կոստյայի հետ հարաբերությունները խզելն է։ Կոստյան նույնպես պետք է ընտրի՝ գնալ Ալինայի հետ կամ ընդունել հայտնի պրոդյուսերի առաջարկը և իրականացնել իր երազանքը։ Օլեգ պետք է որոշի, թե ինչն է իր համար ավելի կարևոր՝ ընկերությունը, թե «կարգավիճակը»։

Օլեգին հայտնի է դառնում, որ այն գործը, որի պատճառով նա երես է թեքել ընկերոջից, բառացիորեն թաթախված է արյամբ։ Օլեգին վտանգ է սպառնում, և միակ մարդը, որը կարող է նրան օգնել, Կոստյան է։ Բայց Կոստյան, ինչպես նաև Ալինան, Շեպիլովի գործի պոտենցիալ վկաներն են, և նրանց համար արդեն որս է սկսվել։ Կոստյան պետք է փրկի ոչ միայն իրեն ու իր սիրելի աղջկան, այլև ընկերոջը, որը դավաճանել է նրան։ Նա կեղծում է Օլեգի մահը, Շեպիլովը իմանում է նրա մահվան մասին և դադարեցնում է նրա որոնումները։ Օլեգը մեկնում է իր հայրենի բնակավայր։ Ալինան որոշում է մնալ Կոստյայի հետ և պայամնագիր չի կնքում։

Դերերում
--------

| Դերասան | Դեր |
| --- | --- |
| Սվետլանա Խոդչենկովա | Ալինա  Ալինա  |
| Ալեքսանդր Լիմարև | Կոստյա  Կոստյա  |
| Կոնստանտին Կրյուկով | Արթուր  Արթուր  |
| Իվան Ժիդկով | Օլեգ  Օլեգ  |
| Դմիտրի Նագիև | Սերգեյ Բորիսովիչ  Սերգեյ Բորիսովիչ  |
| Յուրի Ցուրիլո | Բոնդարյով  Բոնդարյով  |
| Ելենա Սանաևա | Օլգա Սերգեևնա  Օլգա Սերգեևնա  |
| Ալեքսանդր Եֆիմով | Շեպիլով  Շեպիլով  |
| Անդրեյ Մալախով |  կամեո |
| Ֆեոդոր Բոնդարչուկ |  կամեո |
| Ելենա Կուտիրյովա | Սուսլիկ  Սուսլիկ  |
| Սերգեյ Զարուբին | Գլեն Սմոլվուդ  Գլեն Սմոլվուդ  |
| Միխայիլ Պոլիցեյմակո | Ստաս  Ստաս  |
| Նատալյա Սիմակովա | Վիկա  Վիկա  |

Նկարահանող խումբ
----------------

* Ռեժիսոր՝ Պավել Սանաև
* Սցենարիստ՝ Պավել Սանաև
* Օպերատոր՝ Ալեքսանդր Նոսովսկի
* Կոմպոզիտորներ՝ Անդրեյ Կոմիսարով, Վսևոլոդ Սակսոնով, Անդրեյ Ֆեոֆանով
* Նկարիչ՝ Յուլյա Կոզլովա

Ծանոթագրություններ
------------------

1. ↑  Internet Movie Database — 1990.
2. 1 2  «Զրոյական կիլոմետր» ֆիլմը *kino-teatr.ru* կայքում
3. ↑  «Զրոյական կիլոմետր» ֆիլմը KinoPoisk կայքում

Արտաքին հղումներ
----------------

* Պաշտոնական կայք Արխիվացված 2013-04-18 archive.today
* «Զրոյական կիլոմետր»(անգլ.) ֆիլմը Internet Movie Database կայքում

Գրախոսականներ
* Давыдов, Пётр (2007 թ․ հոկտեմբերի 15). ««Нулевой километр»: В Москву! В Москву!». *InterMedia*. Վերցված է 2018 թ․ նոյեմբերի 18-ին.
* Лященко, Владимир. «Нулевой километр [[:Կաղապար:Скобка]]». *Афиша*. Վերցված է 2018 թ․ նոյեմբերի 18-ին. `{{cite web}}`: URL–wikilink conflict (օգնություն)
* *Маслова Л. С.* Лимита третьего тысячелетия // *Коммерсантъ*. — 29 октября 2007. — № 198/П (3774). — С. 21. — ISSN 1563-6380.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · FilmAffinity · Internet Movie Database |

 |